Document ID: /roh_data/filtered/fineweb-2-filterrobots_roh.jsonl.gz/70992

Il rapport che la regenza haja laschà far, mussia che la politica d’electricitad dal Grischun saja enfin ussa sa cumprovada da principi, ha ditg il minister d'energia chantunal, Mario Cavigelli.
Sin fundament da quest rapport hajan ins actualisà e formulà da nov las finamiras da la politica d'energia dal chantun. Tranter auter veglian ins ch'ovras idraulicas grondas vegnian anc pli impurtantas e ch’ellas possian augmentar lur producziun sin 8200 GWh ad onn – quai che saja 10% dapli ch’enfin ussa, uschia Cavigelli.
Novas energias regenerablas
Sper questas ovras grondas veglian ins er promover las ovras idraulicas pitschnas e las novas energias regenerablas sco fotovoltaica e vent: fin il 2035 per 600 GWh ad onn.
Il cussegl grond tracta il rapport davart la politica da la forza electrica dal chantun en la sessiun d'avust.
(gc/gr.ch)